Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 259/14/5507	Námestovo, 13.1.2015
EEČ : 2-41-9-2015

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 1 Trestného zákona

Rozhodol: 	prokurátor Okresnej prokuratúry Námestovo
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

	dňa 14. 03. 2014 v čase okolo 12.00 hodiny v obci XXXXX okres Námestovo, vošiel do otvoreného dvora pri objekte číslo popisné 263 zvaného pohostinstvo „XXXXX“, kde nastúpil do neuzamknutého motorového vozidla značky ŠKODA OCTAVIA evidenčné číslo XXXXX, v ktorom, z priehradky prístrojovej dosky, zobral kľúč od predmetného motorového vozila, ktorým vozidlo naštartoval a z miesta aj s vozidlom odišiel do Poľskej republiky, kde bol dňa 15. 03. 2014 v čase o 05.05 hodine v obci Ujraznow hliadkou poľskej polície zastavený v predmetnom motorovom vozidle a následne zadržaný, čím poškodenému XXXXX, narodený  XXXXXXXXXX, trvale bytom XXXXX, okres Námestovo, spôsobil škodu odcudzením vozidla vo výške 2.500,-- Eur,    

	lebo  trestné stíhanie je, s poukazom na ustanovenie  § 9 odsek 1 písmeno g/ Trestného poriadku, neprípustné.

Odôvodnenie:

	Poverený príslušník Okresného riaditeľstva Policajného zboru Slovenskej republiky Dolný Kubín, Obvodného oddelenia Policajného zboru Slovenskej republiky Námestovo   vykonával  pod číslom ORP-XXXXX/NO-DK-2014  skrátené vyšetrovanie  v trestnej veci obvineného XXXXX XXXXX, narodený XXXXX, pre prečin krádeže podľa § 212 odsek 1 Trestného zákona, ktorého sa mal dopustiť na tom skutkovom základe, ako je to popísané vo výrokovej  časti tohto uznesenia.
 
Vzhľadom na skutočnosť, že XXXXX XXXXX, narodený XXXXX sa zdržiaval v Poľskej republike bolo trestné stíhanie obvineného XXXXX XXXXX, narodený XXXXX uznesením   povereného príslušníka Okresného riaditeľstva Policajného zboru Slovenskej republiky Dolný Kubín, Obvodného oddelenia Policajného zboru Slovenskej republiky Námestovo   uznesením spisová značka ORP-XXXXX/NO-DK-2014  zo dňa 02. 05. 2014, podľa § 228 odsek 2 písmeno d/ Trestného poriadku,  prerušené

Trestné stíhanie obvineného,  pre skutok, ktorého sa dopustil dňa 14. 03. 2014 na území Slovenskej republiky, bolo odovzdané, na ďalší postup, orgánom činným v trestnom konaní Poľskej republiky. 

XXXXX Rejonowej XXXXX uznesením spisová značka XXXXX zo dňa 26. 07. 2014, ktoré nadobudlo právoplatnosť dňa 25. 08. 2014,  podľa článku 17 § 1 bod 7 KPK (Trestného poriadku Poľskej republiky),  vyšetrovanie vo veci trestného činu podľa článku 278 §  1 KK (Trestného zákona Poľskej republiky) zastavil  pre zistenie, že trestné konanie v tej istej veci a voči tej istej osobe bolo právoplatne ukončené.

Podľa § 215 odsek 1  písmeno d/ Trestného poriadku prokurátor zastaví trestné stíhanie, ak  je trestné stíhanie neprípustné podľa § 9 odsek  1 písmeno g/ Trestného poriadku.
Podľa § 9 odsek 1 písmeno g/  Trestného poriadku  trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak  tak ustanovuje medzinárodná zmluva. 

Z článku XV Zmluvy medzi Slovenskou republikou a Poľskou republikou o doplnení a uľahčení vykonávania Európskeho dohovoru o vzájomnej pomoci v trestných veciach zo dňa  20. apríla 1959,  podpísaná vo Varšave dňa 25. 03. 1997, vyplýva, že  po začatí trestného konania v dožiadanej zmluvnej strane justičné orgány dožadujúcej zmluvnej strany upustia od stíhania alebo od výkonu rozhodnutia proti obvinenej osobe za oznámený čin, ak  
a/ uložený trest bol vykonaný alebo jeho výkon bol odložený alebo premlčaný. 
b/ obvinený bol právoplatne oslobodený, alebo konanie bolo právoplatne zastavené pre okolnosti vylučujúce trestné stíhanie.

Vzhľadom na skutočnosť, že trestné stíhanie obvineného XXXXX XXXXX, narodený XXXXX, pre skutok, pre ktorý mu bolo uznesením spisová značka ORP-XXXXX/NO-DK-2014  zo dňa 31. 03. 2014, vznesené obvinenie pre prečin krádeže podľa §   212 odsek 1 Trestného zákona,  bolo právoplatne skončené  uznesením prokurátorky XXXXX XXXXX uznesením spisová značka XXXXX zo dňa 26. 07. 2014, ako aj s poukazom  na uvedenú medzinárodnú zmluvu,  je trestné stíhanie  obvineného XXXXX XXXXX, narodený XXXXX,  v zmysle ustanovenia § 9 odsek 1 písmeno g/ Trestného poriadku, neprípustné. 

Na základe uvedených skutočností a citovaných zákonných ustanovení som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor